Lightroom presetit (presets) ovat yhdellä klikkauksella toimivia filttereitä Lightroom sovellukseen. Presetit (= esiasetukset) ovat nopea tapa muokata kuvia. Ne antavat kuville tietyn lopputuloksen ja tyylin ja niiden avulla on näin ollen helppoa luoda esimerkiksi yhtenäinen kuvafeedi Instagramiin. Olemme kehitelleet omia presettejämme pitkään tuottaessamme sisältöä omiin Instagram-kanaviimme. Mikäli olemme pitäneet jostain tietystä kuvan muokkauksen lopputuloksesta niin olemme tallentaneet kyseisen muokkauksen “presetiksi”, jotta voimme jatkossa hyödyntää samaa muokkaustyyliä helposti ja nopeasti uusiin kuviin. Sivuillamme myytävissä preseteissä on useita variaatioita, jotta ne soveltuvat mahdollisimman monenlaisiin kuviin. Presetit ovat hyvin käytettyjä valokuvaajien ja somevaikuttajien keskuudessa, sillä ne nopeuttavat kuvankäsittelyä merkittävästi. Esimerkiksi somevaikuttajat saattavat editoida kuviaan aina samalla, heille ominaisella tyylillä, joka myöskin takaa yhtenäisen kuvafeedin esim Instagramiin. Presetit antavat mahdollisuuden toteuttaa ja saada samantyylisiä ammattimaisia ja laadukkaita lopputuloksia mihin tahansa hyvälaatuiseen kuvaan - vaikka ei olisikaan osaamista tai aikaa opetella kuvankäsittelyä syvällisemmin.